《金陵社集诗（一十六人三十二首） 集鸡笼山》
明代·王嗣经

嗣经字曰常，上饶人。
故姓璩。
身魁梧，多笑言，吟诗不辍。
面圆而紫色，人戏呼为蟹脐，王笑而应之。
博学多撰述，有《秋吟》八章，一时传之。
湖山迤逦接亭皋，前代遗踪有石壕。
别殿珮环归杞棘，修陵凫雁出蓬蒿。
台荒过午樵歌入，寺近经时梵铎高。
肠断覆舟山下路，年年春草似青袍。

作者简介：江西上饶人，字曰常。本姓璩。身魁梧，多笑言，吟诗不辍。博学多撰述。有《秋吟》，一时传诵。